Publication: Magyar Közlöny
Issue: MK-1998-88 (Year: 1998, Number: 88)
Era: 1990-2004
Section: rendelettel, valamint a 193/1996. (XII. 19.) Korm. rendelettel módosított 151/1994. (XI. 17.) Korm. rendelet
Paragraph Index: 369

(2) Az R. 1. §-a (3) bekezdésének bevezető szövege, valamint m) pontja helyébe a következő rendelkezések lépnek: „A miniszter a (2) bekezdésben foglaltak alapján elfogadott célok megvalósítása érdekében a közlekedés, a hírközlés és informatika, valamint a vízgazdálkodás tekintetében” „m) közreműködik a nemzetközi gazdasági kapcsolatok kialakításában, fejlesztésében, ellátja az Európai Unióhoz való csatlakozással összefüggő feladatokat, valamint a két- és sokoldalú közlekedési, hírközlési és vízügyi tárgyú nemzetközi szerződésekkel kapcsolatos, jogszabályban meghatározott feladatokat, irányítja a nemzetközi szerződésnek nem minősülő közlekedési, hírközlési és vízügyi tárgyú tárcaközi egyezmények kidolgozását, külön felhatalmazása alapján képviseli a Kormányt nemzetközi szervezetekben, illetve a gazdasági miniszterrel egyetértésben — a környezetvédelmet érintő vízügyi kérdésekben a környezetvédelmi miniszterrel, a mezőgazdaságot érintő vízügyi kérdésekben a földművelésügyi és vidékfejlesztési miniszterrel együttműködve — ellátja a két- és sokoldalú nemzetközi gazdasági, tudományos és környezetvédelmi, valamint műszaki-fejlesztési együttműködésből adódó feladatokat.”

Source: https://magyarkozlony.hu/hivatalos-lapok/7a8df8d163b3dbaadf3c71c76c1b4fee3be2639a/dokumentumok/f761b5a6f4dc915161eaca0afe1646e57adc384a/letoltes